**Príloha č.4**

**Obchodné podmienky dodania predmetu zákazky – návrh zmluvy**

**ZMLUVA O DIELO**

**uzavretá podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov v spojení s****ust. § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zmluva“)**

**Článok I.**

**Zmluvné strany**

1. Objednávateľ: Slovenská republika zastúpená Ministerstvom financií Slovenskej republiky

Názov a adresa: Štefanovičova 5, 817 82 Bratislava 1, Slovenská republika

Zastúpený: Veronika Gmiterko, MBA, generálna tajomníčka služobného úradu

Osoby oprávnené na jednanie vo veciach technických:

Bankové spojenie: Štátna pokladnica, Radlinského 32, 81005, Bratislava 15

Číslo účtu (IBAN): SK59 8180 0000 0070 0000 1400

IČO: 00 151 742

IČO pre DPH: nie je platcom DPH

(ďalej len „Objednávateľ“)

1. Zhotoviteľ:

Obchodné meno a sídlo:

Zastúpený:

Osoby oprávnené na jednanie vo veciach technických::

Bankové spojenie:

Číslo účtu (IBAN):

IČO:

IČ pre DPH:

Zapísaný

(ďalej len „Zhotoviteľ“)

(ďalej spoločne „zmluvné strany“ a jednotlivo „zmluvná strana“).

**Článok II.**

**Predmet zmluvy**

* 1. Táto zmluva sa uzatvára ako výsledok verejného obstarávania v zmysle § 117 – zadávanie zákaziek s nízkymi hodnotami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom: „Renovácia a oprava okien na budove VDZ Vila Krista“.
  2. Predmetom tejto zmluvy je záväzok zhotoviteľa realizovať rekonštrukciu okien (ďalej len „dielo“). Vykonanie diela spočíva v realizácií stavebných prác ako sú dodávka a montáž drevených okien, vonkajších a vnútorných parapetov, demontáž jestvujúcich okien, parapetov a ich likvidácia, murárske práce na ukončení okenných ostení, demontáž jestvujúcich dverí a ich likvidácia a maliarske práce. Rekonštrukciu bude Zhotoviteľ realizovať v zmysle opisu predmetu obstarávania ako aj záväzného stanoviska k podmienkam rekonštrukcie objektu VDZ Vila Krista vydanom Krajským pamiatkovým úradom v Trenčíne pod číslom KPÚTN-2022/18881-2/75859/Pas., zo dňa 09.09.2022. Podrobný rozsah dodávok a stavebných prác je uvedený v rozpočte stavby, ktorý je neoddeliteľnou súčasťou tejto zmluvy ako príloha č. 1.
  3. Zhotoviteľ sa zaväzuje zhotoviť dielo s odbornou starostlivosťou riadne a včas na svoje náklady a na svoje nebezpečenstvo, v rozsahu a za podmienok dohodnutých v tejto zmluve, v súlade s platnou legislatívou a príslušnými technickými a bezpečnostnými normami a požiadavkami Objednávateľa a riadne a včas zhotovené dielo odovzdať Objednávateľovi. Objednávateľ sa zaväzuje riadne dokončené dielo prevziať a zaplatiť za jeho vykonanie cenu podľa platobných podmienok dohodnutých v čl. IV tejto zmluvy.
  4. Zhotoviteľ sa zaväzuje zhotoviť dielo v rozsahu podľa tejto zmluvy, Opisu predmetu obstarávania, v rozsahu rozpočtu stavby, ktorý je prílohou č. 1 tejto zmluvy a v súlade so špecifickými podmienkami zákona č. 50/1976 Zb. o územnom plánovaní a stavebnom poriadku v znení neskorších predpisov. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, nariadenie vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisku, zákon č. 254/1998 Z. z. o verejných prácach, vyhláška č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a iných platných právnych predpisov a technických noriem.
  5. Zhotoviteľ potvrdzuje, že vykonal obhliadku stavebného objektu a v plnom rozsahu sa zoznámil s rozsahom a povahou diela, že sú mu známe technické a kvalitatívne podmienky realizácie diela a že disponuje takými kapacitami a odbornými znalosťami, ktoré sú k riadnemu  zhotoveniu diela potrebné.
  6. Objednávateľ na obstaranie predmetu tejto zmluvy použil postup verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorého úspešným uchádzačom sa stal Zhotoviteľ.
  7. Miesto vykonania prác: VDZ Vila Krista ,Hviezdoslavova 278, 914 51 Trenčianske Teplice.

**Článok III.**

**Kvalita predmetu diela**

1. Dielo musí byť zhotovené v zmysle čl. II. tejto zmluvy riadne bez akýchkoľvek vád a/alebo nedostatkov brániace jeho riadnemu užívaniu alebo spôsobujúce rýchlejšie opotrebenie diela alebo ktorejkoľvek jeho časti.
2. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela dokumentmi:
3. fotodokumentácia o vykonaných kontrolných činnostiach na častiach diela zakrytých v čase realizácie,
4. zápisy, protokoly a osvedčenia o vykonaných skúškach, certifikáty a vyhlásenia o zhode použitých materiálov,
5. potvrdenia o odstránení vád a nedorobkov (ak boli zistené),
6. preberací protokol o odovzdaní a prevzatí diela bez vád a/alebo nedorobkov.

**Článok IV.**

**Cena za dielo**

1. Cena za dielo je určená na základe výsledkov verejného obstarávania vyhláseného v zmysle zákona o verejnom obstarávaní a o zmene a doplnení niektorých zákonov, a to nasledovne:

Cena celkom bez DPH €

DPH 20 % €

–––––––––––––––––––––––––––––––––––––––––––––––––

Cena za dielo celkom s DPH €

(slovom: eur, centov)

1. Podrobná špecifikácia ceny za dielo s uvedením kvalitatívnych a dodacích podmienok je uvedená v prílohe č. 1 tejto zmluvy – rozpočet, ktorá tvorí neoddeliteľnú súčasť tejto zmluvy.
2. Zhotoviteľ potvrdzuje, že správne vyhodnotil a ocenil všetky práce, ktoré sú nevyhnutné pre riadne splnenie tejto zmluvy a že pri stanovení ceny uvedenej v tejto zmluve:
3. oboznámil sa s miestom vykonania prác,
4. preveril miestne podmienky na stavenisku,
5. zahrnul všetky technické a dodacie podmienky do kalkulácie cien v rozsahu uvedenom v tejto zmluve,
6. v dohodnutých zmluvných podmienkach sú uplatnené všetky požiadavky na riadne splnenie diela.
7. Cena za dielo uvedená v bode 4.1 tohto čl. zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, ktoré budú potrebné pri realizácii diela, alebo potrebné k prevzatiu diela a jeho odovzdaniu do užívania.
8. Cena dohodnutá v bode 4.1 tohto čl. kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov, a to najmä:
9. technicko-kvalitatívnych parametrov uvedených v:

* technických normách a predpisoch platných na území SR,
* normách a technických podmienkach uvedených súťažných podkladoch,

1. podmienok realizácie diela, ak sú potrebné:

* vybudovanie, prevádzka, údržba a vypratanie zariadenia staveniska,
* vykonanie kontrolných a preukazných skúšok materiálov, prvkov, strojov, zariadení a konštrukcií, s výnimkou prípravy a vykonania komplexného vyskúšania a garančných skúšok,
* náklady na odvoz a poplatky za uloženie prebytočného materiálu a stavebnej sute,
* náklady na odvoz prebytočného materiálu,
* náklady za uloženie vzniknutého odpadu,
* náklady na zriadenie a používanie telefónu, faxu a internetu pre potreby výstavby,
* náklady na osvetlenie staveniska a jednotlivých pracovísk,
* náklady na stráženie staveniska a stavby,
* náklady súvisiace s bezpečnosťou a ochranou zdravia pri práci počas výstavby,
* náklady na zaistenie bezpečnosti technických zariadení počas výstavby,
* náklady vynaložené na požiarnu ochranu v priebehu výstavby,
* poistenie diela,
* colné a dovozné poplatky,
* náklady na vlastnú vodorovnú a zvislú dopravu,
* náklady na zabezpečenie vykonávania stavebných prác v nepriaznivom počasí,
* náklady na udržiavanie čistoty a poriadku na stavenisku a v jeho bezprostrednom okolí,
* náklady spojené s vypracovaním plánu užívania verejných prác
* náklady spojené s vyplnením skúšobným a kontrolným plánom podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách.

1. Zhotoviteľ sa nemôže dovolávať a  uplatňovať nároky na zvýšenie ceny diela z dôvodu realizácie naviac prác v prípadoch:
   1. vlastných chýb,
   2. nepochopenia súťažných podkladov,
   3. nedostatkov riadenia a koordinácie činnosti pri príprave a realizácii diela,
   4. nedostatočnej prípravy projektu,
   5. zvýšenia cien dodávok a prác pre stavbu, okrem prípadov riešených v tejto zmluve.
2. Ako podklady pre ocenenie diela, z ktorých vyplýva rozsah prác a charakteristické špecifikácie dodávok, boli predložené súťažné podklady s výkazom výmer.
3. Ak Zhotoviteľ neocenil niektorú položku v rozpočte alebo zmenil jej množstvo oproti výkazu výmer, má sa za to, že cenový rozdiel je zahrnutý v iných sadzbách a cenách ostatných položiek ponukovej ceny Zhotoviteľa, a preto nemá nárok na úhradu.
4. Objednávateľ je oprávnený v priebehu realizácie diela redukovať rozsah prác, prípadne zámenu materiálov oproti predmetu diela v súťažných podkladoch v rozsahu, ktorý je v súlade so zákonom o verejnom obstarávaní.
5. Objednávateľ je oprávnený i v priebehu realizácie diela požadovať zámeny materiálu a Zhotoviteľ je viazaný na tieto zmeny pristúpiť. Požiadavky na zámenu materiálu musia byť predložené písomnou formou. Zhotoviteľ má právo na úhradu preukázateľných nákladov vynaložených na zabezpečenie pôvodne uvažovaného materiálu pre zhotovenie diela, pokiaľ k zámene dôjde až počas zabudovávania materiálov. Uvedené skutočnosti musia byť odsúhlasené zástupcom Objednávateľa oprávneného na jednanie vo veciach technických uvedenom v čl. 1 bode 1.1 tejto zmluvy.
6. Bez písomného súhlasu Objednávateľa nemôžu byť pri realizácii diela použité iné materiály a zariadenia. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje iné vady a nedostatky.

**Článok V.**

**Čas plnenia**

1. Zhotoviteľ sa zaväzuje zhotoviť dielo podľa  čl. II. tejto zmluvy v dohodnutom čase.

Termín ukončenia diela aj s vyprataním staveniska: do 09.12.2022 od termínu začatia prác. Tento termín je zároveň termínom pre odovzdanie riadne zhotoveného diela Objednávateľovi.

1. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom na omeškanie s plnením alebo predĺženie termínu plnenia podľa bodu 5.1.
2. V prípade, že Zhotoviteľ bude v omeškaní s plnením pracovných postupov z dôvodov spočívajúcich na jeho strane o 5 a viac pracovných dní alebo neinformuje Objednávateľa podľa bodu 5.2, považuje sa toto omeškanie alebo nesplnenie povinnosti za podstatné porušenie zmluvy a Objednávateľ je oprávnený uplatniť voči Zhotoviteľovi sankcie v zmysle čl. IX. tejto zmluvy, ako aj odstúpiť od zmluvy.
3. Dodržanie termínu podľa bodu 5.1 je podmienené riadnym a včasným spolupôsobením Objednávateľa dohodnutým v tejto zmluve. V prípade, že zavinením Objednávateľa došlo k prerušeniu vykonávania diela, lehota na zhotovenie diela sa predlžuje o dobu, na ktorú bola realizácia diela prerušená.
4. V prípade, že Zhotoviteľ mešká so zhotovením a odovzdaním diela podľa bodu 5.1, má Objednávateľ právo žiadať náhradu škody, pričom mu vzniká právo na odstúpenie od zmluvy.

**Článok VI.**

**Platobné podmienky**

* 1. Úhrada ceny za dielo bude vykonaná na základe týchto platobných dokladov:

1. mesačných čiastkových faktúr a
2. konečnej faktúry.
   1. Zhotoviteľ raz mesačne k poslednému dňu v mesiaci zostaví Súpis vykonaných prác, ktoré ocení podľa položiek uvedených v rozpočte (príloha č. 1). K súpisu vykonaných prác sa vyjadrí do 5 pracovných dní za Objednávateľa osoba oprávnená na jednanie vo veciach technických uvedená v čl. I bode 1.1 tejto zmluvy. Ak má súpis vykonaných prác vady, vráti ho Zhotoviteľovi na prepracovanie.
   2. Zhotoviteľ má právo po odsúhlasení Súpisu vykonaných prác podľa bodu 6.2 tohto čl. vystaviť čiastkovú faktúru na sumu zodpovedajúcu vykonaným prácam. Prílohou predmetnej čiastkovej faktúry bude príslušný Objednávateľom odsúhlasený Súpis vykonaných prác. Úhrada čiastkovej faktúry neznamená prevzatie príslušnej časti prác Objednávateľom, keďže dielo sa bude odovzdávať ako celok najneskôr v termíne uvedenom v čl. V bode 5.1 tejto zmluvy. Každé čiastkové plnenie sa považuje za samostatné zdaniteľné plnenie Zhotoviteľa. Objednávateľ si vyhradzuje právo uhradiť iba práce a dodávky zrealizované a písomne odsúhlasené v Súpise vykonaných prác.
   3. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú vystavené prehľadne na základe Súpisu vykonaných prác písomne potvrdeným zástupcom Objednávateľa oprávneného na jednanie vo veciach technických uvedenom v čl. I bode 1.1 tejto zmluvy.
   4. Konečná faktúra predstavuje celkové finančné vysporiadanie diela. Zhotoviteľovi vzniká právo vystaviť konečnú faktúru dňom podpísania Protokolu o odovzdaní a prevzatí diela bez vád a nedorobkov. V konečnej faktúre budú vysporiadané všetky záväzky Objednávateľa uhradiť cenu diela. Prílohami ku konečnej faktúre sú Protokol o odovzdaní a prevzatí diela a súpis všetkých Objednávateľom už uhradených faktúr. Pri konečnej fakturácii budú z celkovej ceny diela odpočítané skôr zaplatené sumy z titulu čiastkových faktúr.
   5. Objednávateľ si vyhradzuje právo z celkovej faktúry odúčtovať všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok.
   6. Každá faktúra vystavená Dodávateľom musí obsahovať náležitosti podľa zákona č. 222/2004 Z. z. o dani z pridanej hodnoty v platnom znení a číslo zmluvy Odberateľa. Prílohou faktúry Dodávateľa bude protokol o poskytnutí služby, podpísaný oprávnenou osobou za Dodávateľa.

## Faktúra je splatná do 30 dní od dátumu jej doručenia do sídla Odberateľa.

Faktúry sú Odberateľovi doručované výlučne:

1. elektronicky e-mailom vo formáte PDF na adresu elektronickej pošty: podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti,

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

Neúplne alebo nesprávne vystavenú faktúru je Odberateľ oprávnený v lehote splatnosti stornovať a doručiť Dodávateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) tohto bodu a plynie u nej nová 30-dňová lehota splatnosti.

Dodávateľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Dodávateľa, Odberateľ nie je povinný Dodávateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Odberateľ v omeškaní s úhradou faktúry. Dodávateľ je povinný oznámiť Odberateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Dodávateľa. Odberateľ uhradí cenu za poskytnuté čiastkové plnenie počas predchádzajúceho kalendárneho mesiaca na základe riadne vystavenej a elektronicky doručenej faktúry.

* 1. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v tomto prípade sa lehota splatnosti faktúry bude odvíjať od termínu predloženia novej faktúry.
  2. Súčet cien fakturovaných čiastkovými faktúrami a ceny konečnej faktúry nesmie presiahnuť cenu za dielo celkom podľa čl. IV bodu 4.1. tejto zmluvy.

**Článok VII.**

**Podmienky zhotovenia diela**

1. Odovzdanie staveniska
2. Objednávateľ odovzdá Zhotoviteľovi stavenisko najneskôr v deň začatia prác, a to na základe riadne (oboma zmluvnými stranami) podpísaného Protokolu o odovzdaní a prevzatí staveniska resp. zápisom do stavebného denníka. Objednávateľ Zhotoviteľovi odovzdá taktiež potrebnú dokumentáciu (napr. súťažné podklady, výkaz výmer).
3. Bezdôvodné odmietnutie prevzatia staveniska zo strany Zhotoviteľa sa považuje za podstatné porušenie zmluvy.
4. Povinnosti a spolupôsobenie Objednávateľa
5. Objednávateľ je povinný sledovať obsah stavebného denníka a k zápisom v ňom uvedených sa vyjadriť do 3 pracovných dní, inak sa má za to, že s obsahom zápisu súhlasí.
6. Objednávateľ je oprávnený kontrolovať dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že Zhotoviteľ v primeranej dobe dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.
7. Objednávateľ je oprávnený kontrolovať priebeh stavebných prác, dodávateľský systém i dodržiavanie technológie postupov stavby a všeobecných pravidiel bezpečnosti práce (o. i. alkohol, bezpečnostné opatrenia a pod.).
8. Povinnosti zhotoviteľa
9. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v pokynoch pre vedenie stavebných denníkov vydaných MV SR a Zväzom stavebných podnikateľov Slovenska a zákonom č. 50/1976 Zb. o územnom plánovaní a stavebnom poriadku v znení neskorších predpisov a predkladať stavebný denník osobe oprávnenej za Objednávateľa na jednanie vo veciach technických uvedenej v čl. I bode 1.1 tejto zmluvy.
10. Súčasne je Zhotoviteľ povinný zabezpečiť podrobnú fotodokumentáciu stavebných prác a odovzdať ju na požiadanie Objednávateľovi v elektronickej podobe na CD/USB nosiči aj počas realizácie stavebných prác.
11. Zhotoviteľ je povinný dodržiavať pokyny týkajúce sa diela dané mu Objednávateľom počas zhotovovania diela.
12. Zhotoviteľ je povinný v priebehu realizácie diela zvolávať podľa potreby pracovné a kontrolné porady za účasti povereného zástupcu Objednávateľa a z kontrolných porád spísať záznam, ktorý predloží na overenie zástupcovi Objednávateľa podľa čl. I. bodu 1.1 tejto zmluvy a následne do 3 pracovných dní doručí všetkým účastníkom.
13. Ak pri zhotovovaní diela má dôjsť k zakrytiu vykonaných činností alebo častí diela, je Zhotoviteľ povinný vyzvať najmenej 3 pracovné dni vopred Objednávateľa na kontrolu realizovaného diela pred zakrytím písomne v stavebnom denníku, ako aj výzvou zaslanou elektronickou poštou. Z dôvodu operatívnosti v zápise oznámi vopred predpokladaný deň a hodinu kontroly zakrývaných prác.
14. Zhotoviteľ je v súlade s § 551 Obchodného zákonníka povinný bez zbytočného odkladu upozorniť na nevhodnú povahu alebo vadu vecí, podkladov alebo pokynov daných mu Objednávateľom na vyhotovenie diela, ak Zhotoviteľ mohol vzhľadom na odbornú spôsobilosť túto nevhodnosť zistiť.
15. Ak Zhotoviteľ zistí skryté prekážky na mieste zhotovenia diela, ktoré mu bránia zhotoviť dielo riadne, je povinný ihneď takéto prekážky oznámiť Objednávateľovi a ak sa nedajú odstrániť, navrhnúť Objednávateľovi zmenu diela.
16. Zhotoviteľ je povinný zabezpečiť dielo proti krádeži, poškodeniu a zničeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela Objednávateľovi. Zhotoviteľ na vlastné náklady zabezpečí oplotenie staveniska, zabezpečí jeho funkčnosť po celú dobu výstavby a zabezpečí čistotu komunikácie po výjazde vozidla zo stavby. Zhotoviteľ je povinný zabezpečiť i poistenie stavby na dobu realizácie stavebného diela. Zhotoviteľ zodpovedá za všetku škodu, ktorá vznikne v súvislosti realizáciou predmetu zmluvy na majetku Objednávateľa, na zdraví, živote a majetku tretích osôb. Pokiaľ Zhotoviteľ poveril plnením predmetu zmluvy akékoľvek tretie osoby zodpovedá akoby plnil sám.
17. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a v ochrannej zóne staveniska na verejnom priestranstve vykoná také bezpečnostné opatrenia, aby nedošlo k ohrozeniu osôb v okolí staveniska na verejnom priestranstve. Zhotoviteľ zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi Zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác majú potrebnú prax v odbore a sú odborne zaškolení na špecializované práce. V prípade použitia otvoreného ohňa pri svojej činnosti je Zhotoviteľ povinný zabezpečiť požiarny dozor počas realizácie prác a po dobu 8 hodín po skončení práce s otvoreným ohňom.
18. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby.
19. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ sa zaväzuje akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Slovenskú republiku.
20. Zhotoviteľ bude udržiavať všetky nástroje, zariadenia, stroje, lešenie a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy a zabezpečí koordináciu svojich poddodávateľov.
21. Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb. V opačnom prípade znáša Zhotoviteľ všetky dôsledky z toho vyplývajúce.
22. Prípadnú zmenu subdodávateľa je Zhotoviteľ povinný v predstihu písomne odsúhlasiť so zástupcom Objednávateľa uvedeným v čl. I. bode 1.1 tejto zmluvy. Bez odsúhlasenej zmeny môže Objednávateľ zastaviť stavebné práce, prípadne pokladať neodsúhlasenú zmenu subdodávateľa za podstatné porušenie zmluvných vzťahov.
23. Stavenisko, ochranné pásmo staveniska a všetky dotknuté vstupy musia byť zabezpečené tak, aby nedošlo k ohrozeniu tretích osôb.
24. Zhotoviteľ je povinný spracovať plán užívania verejnej práce tak, aby počas jej užívania nedošlo k ohrozeniu osôb, majetku alebo jej poškodeniu, prípadne k predčasnému opotrebovaniu; plán užívania obsahuje pravidlá užívania, technických prehliadok, údržby a opráv.
25. Zhotoviteľ vyhlasuje, že v čase podpisu zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane Zhotoviteľa ako zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty.

**Článok VIII.**

**Odovzdanie a prevzatie diela**

* 1. Zhotoviteľ je povinný odovzdať riadne a včas zhotovené dielo Objednávateľovi najneskôr v termíne uvedenom v čl. V ods. 5.1 tejto zmluvy, o čom sa vyhotoví Protokol o odovzdaní a prevzatí diela, ktorý podpíšu zástupcovia obidvoch zmluvných strán. Pripravenosť na odovzdanie je Zhotoviteľ povinný oznámiť Objednávateľovi písomne najmenej 5 pracovných ? dní vopred.
  2. Protokol o odovzdaní a prevzatí diela Zhotoviteľ vyhotoví v 4 origináloch v slovenskom jazyku, podpísaný bude oboma zmluvnými stranami. Protokol bude minimálne obsahovať údaje o Objednávateľovi a Zhotoviteľovi, opis a špecifikáciu odovzdávaného diela, prípadne prílohy podľa odborného uváženia Zhotoviteľa, pričom Protokol o odovzdaní a prevzatí diela musí jasne preukázať, že dielo bolo zhotovené a dodané podľa požiadaviek tejto zmluvy a jej príloh. Tri originály protokolu sú určené pre Objednávateľa a jeden originál pre Zhotoviteľa. Za Objednávateľa dielo prevezme: Jana Kyselicová
  3. Súčasne s odovzdaním diela odovzdá Zhotoviteľ Objednávateľovi doklady:

1. zápisy o vykonaných kontrolných činnostiach na častiach diela zakrytých v čase realizácie,
2. osvedčenia o akosti použitých materiálov,
3. kópiu zo stavebného denníka,
4. potvrdenia o odstránení vád a/alebo nedorobkov (ak boli zistené),
5. preberací protokol o odovzdaní a prevzatí diela,
6. plán užívania verejných prác,
7. vyplneným skúšobným a kontrolným plánom podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách,
8. a všetku ďalšiu dokumentáciu potrebnú k riadnemu užívaniu diela a/alebo ich častí.
   1. V prípade, že pri odovzdaní nebude odovzdaný niektorý z uvedených dokladov, má sa za to, že dielo má vady.
   2. Zhotoviteľ je povinný pri odovzdaní a prevzatí diela dielo odovzdať vyčistené od zvyškov materiálov tak, aby bolo možné dielo riadne prevziať a užívať.
   3. Zhotoviteľ je povinný ku dňu odovzdania a prevzatia diela uviesť do pôvodného stavu terénne úpravy v okolí objektu, ak počas realizácie prác došlo k ich poškodeniu resp znečisteniu.
   4. Ak pri preberaní diela Objednávateľ zistí, že dielo má vady, dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo bezodkladne po odstránení zistených vád, najneskôr v termíne určenom v zápise.
   5. Dokladom o riadnom splnení predmetu zmluvy Zhotoviteľom je protokol o odovzdaní a prevzatí diela bez vád a/alebo nedorobkov, ktorého návrh pripraví Zhotoviteľ.

**Článok IX.**

**Sankcie**

* 1. Zhotoviteľ je povinný zaplatiť zmluvnú pokutu vo výške:
* 0,05 % z dohodnutej ceny diela s DPH za každý deň omeškania až do riadneho zaplatenia v prípade, ak nedodrží termín odovzdania diela dohodnutý v čl. V bode 5.1 tejto zmluvy,
* 332,– EUR za každý aj začatý týždeň omeškania až do riadneho zaplatenia, ak nevypratal stavenisko v lehote podľa čl. V bodu 5.1 tejto zmluvy,
* 0,05 % z dohodnutej ceny diela s DPH za každý deň omeškania až do riadneho zaplatenia, v prípade omeškania s odstránením vád diela v zmysle čl. X bodu 10.9 tejto zmluvy.
  1. V prípade omeškania Objednávateľa s úhradou platieb čiastkových faktúr alebo platby konečnej faktúry, má Zhotoviteľ nárok na úrok z omeškania vo výške podľa príslušných právnych predpisov z dlžnej sumy za každý deň omeškania.

**Článok X.**

**Zodpovednosť za vady, záruka za kvalitu**

* 1. Zhotoviteľ zodpovedá za to, že dielo bude zhotovené riadne a včas, s maximálnou odbornou starostlivosťou, v súlade s touto zmluvou, verejným obstarávaním a všeobecne záväznými právnymi predpismi a pokynmi Objednávateľa a bude mať vlastnosti dohodnuté v tejto zmluve.
  2. Dielo má vady, ak:

1. nezodpovedá požiadavkám dohodnutým v tejto zmluve, príslušným STN EN a záväzným predpisom,
2. vykazuje nedorobky, t. j. nie je vykonané v celom rozsahu,
3. vykazuje vady v dokladoch nevyhnutných na užívanie podľa čl. VIII bodu 8.3 tejto zmluvy,
4. má právne vady v zmysle § 559 Obchodného zákonníka alebo je dielo zaťažené inými právami tretích osôb.
   1. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa v súlade s čl. VII ods. 7.3. bodu 7.3.7 tejto zmluvy, ale ten na ich použití trval.
   2. Za skryté vady, ktoré Objednávateľ nemohol zistiť pri odovzdaní a prevzatí diela zodpovedá Zhotoviteľ počas 5 rokov od odovzdania diela Objednávateľovi podľa § 562 ods. 2 písm. c) Obchodného zákonníka.
   3. Záručná doba na dielo, ktoré je predmetom tejto zmluvy, je 5 rokov. Záručná doba začína plynúť dňom protokolárneho prevzatia diela Objednávateľom a neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ.
   4. Zárukou Zhotoviteľ preberá záväzok, že predmet diela bude počas záručnej doby spôsobilý na použitie na dohodnutý účel a zachová si dohodnuté vlastnosti a kvalitu v zmysle tejto zmluvy.
   5. V prípade zabezpečenia poddodávok Zhotoviteľom začína záručná doba plynúť dňom odovzdania diela Objednávateľovi.
   6. Objednávateľ sa zaväzuje, že oprávnenú reklamáciu vady diela uplatní bezodkladne po jej zistení telefonicky, prípadne e-mailom a následne písomnou formou.
   7. Zhotoviteľ sa zaväzuje začať s odstraňovaním vád diela ním zavinených ihneď po prijatí reklamácie podľa bodu 10.8 tohto čl. a vady bezodplatne odstrániť v lehote 15 pracovných ? dní od prijatia reklamácie, ak si zmluvné strany nedohodnú inú dĺžku lehoty písomne. O odstránení vady diela spíšu zmluvné strany zápis, v ktorom uvedú:

* mená zástupcov zmluvných strán,
* dátum odstránenia vady,
* podpis a rozsah vady a spôsob jej odstránenia,
* dátum začatia a ukončenia prác na odstránení vady,
* celková doba trvania vady od jej oznámenia do odstránenia,
* vyjadrenia, či vada bránila riadnemu užívaniu diela,
* podpisy oprávnených zástupcov zmluvných strán.
  1. V prípade, že budú zistené také vady diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy, v dôsledku ktorého vzniká Objednávateľovi právo na zľavu z dohodnutej ceny diela vo výške 20 % z dodávok a prác, ktorých sa vada týka. Týmto ustanovením nie je dotknuté právo Objednávateľa na náhradu škody a odstúpenie od zmluvy.

**Článok XI.**

**Zodpovednosť za škodu**

* 1. Zhotoviteľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo v dôsledku porušenia všeobecne záväzných právnych predpisov Zhotoviteľom.
  2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá strana nárok na náhradu vzniknutej škody.

**Článok XII.**

**Prechod vlastníctva a nebezpečenstvo škody**

1. Vlastníkom diela počas jeho realizácie je Objednávateľ.
2. Stavebný materiál a zariadenia potrebné na zhotovenie diela zabezpečuje Zhotoviteľ. Kúpna cena týchto vecí je súčasťou ceny za dielo celkom podľa čl. IV bodu 4.1 tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby s výnimkou zariadení uhradených Objednávateľom pred ich zabudovaním.
3. Nebezpečenstvo škody na diele ako i na veciach a materiáloch potrebných na zhotovenie diela znáša Zhotoviteľ až do protokolárneho prevzatia diela Objednávateľom.

**Článok XIII.**

**Ostatné ustanovenia – ochrana dôverných informácií**

1. Zhotoviteľ pri plnení predmetu zmluvy, ani pri odstraňovaní vád diela, nebude spracúvať v mene Objednávateľa žiadne osobné údaje dotknutých osôb. V prípade náhodného prístupu k osobným údajom pri odstraňovaní vád diela je zhotoviteľ povinný o tejto skutočnosti okamžite Objednávateľa informovať a zamedziť ďalšiemu prístupu k osobným údajom. Zhotoviteľ si je vedomý svojej povinnosti pri vyhotovení predmetu zmluvy postupovať odborne tak, aby neporušil Nariadenie o GDPR a Zákon č. 18/2018 Z. z. o ochrane osobných údajov a o zmene a doplnení niektorých zákonov. Pre prípad zabezpečenia ochrany osobných údajov zhotoviteľ zabezpečí pseudonymizačné/anonymizačné mechanizmy na ochranu osobných údajov.
2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením tejto Zmluvy a získané výsledky nesmú ďalej použiť na iné účely ako plnenie jej predmetu, okrem prípadu poskytnutia informácií odborným poradcom zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so zhotoviteľom, ak sa podieľa na plnení predmetu tejto zmluvy, a ak je to potrebné na účely plnenia zmluvných povinností zhotoviteľa podľa tejto zmluvy.
4. Povinnosť zhotoviteľa a Objednávateľa zachovávať mlčanlivosť o informáciách, ktoré získali v súvislosti s plnením tejto zmluvy sa nevzťahuje na informácie, ktoré:
5. boli zverejnené už pred podpisom tejto zmluvy,
6. sa stanú všeobecne a verejne dostupné po podpise tejto zmluvy z iného dôvodu, ako z dôvodu porušenia povinností podľa tejto zmluvy,
7. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
8. boli získané zhotoviteľom, resp. objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
9. Zmluvné strany sa zaväzujú, že poučia svojich zamestnancov, štatutárne orgány, ich členov, ktorým sú sprístupnené Dôverné informácie, o povinnosti mlčanlivosti v zmysle tohto čl. zmluvy. Zhotoviteľ vyhlasuje, že oboznámil svojich zamestnancov a tretie osoby, ktorí sa budú podieľať na plnení tejto zmluvy, o povinnosti mlčanlivosti.
10. Dôverná informácia je údaj, podklad, poznatok, dokument alebo iná informácia, bez ohľadu na formu jej zachytenia,

* ktorá sa týka zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane) a,
* ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti zmluvy a tiež počas jej platnosti a účinnosti, pokiaľ sa týka jej predmetu a,
* ktorá je výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane.

1. Zmluvné strany sa zaväzujú užívať dôverné informácie výlučne na účel, na ktorý im boli poskytnuté a zároveň sa zaväzujú ich ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom, ak nie je v tejto zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
2. Zhotoviteľ sa zaväzuje pri plnení predmetu tejto zmluvy dodržiavať ustanovenia Vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov.

**Článok XIV.**

**Zmena zmluvy**

1. Ak Objednávateľ požaduje zmenu zmluvy, zmluvné strany dohodli nasledovný postup:
2. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu s ocenením jednotlivých prác.
3. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom. Pri ocenení zmeny zmluvy postupuje Zhotoviteľ nasledovne:
4. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
5. pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny,
6. v prípade, že kalkulácia ceny nebude predložená alebo nedôjde k dohode, budú práce ocenené pomocou smerných orientačných cien, odporúčaných firmou CENEKON na obdobie, v ktorom budú práve vykonávané, znížené o 20 %,
7. nezrealizované práce budú odpočítavané v jednotkových cenách v zmysle rozpočtu.
8. Objednávateľ v lehote do 5 pracovných dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny rozhodne či trvá na vykonaní zmeny zmluvy alebo zmenu zamietne.
9. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá vo forme písomného dodatku k zmluve.
10. Zhotoviteľ je oprávnený vystaviť faktúru za podmienok uvedených v čl. VI. tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v tejto zmluve.
11. V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby, za podmienky, že budú dodržané ustanovenia zákona o verejnom obstarávaní.
12. V prípade, že zmenu diela bude požadovať Zhotoviteľ, postupujú zmluvné strany analogicky podľa odseku 14.1 a nasl. tohto čl. zmluvy.
13. Naviac práce požadované zo strany Zhotoviteľa môžu byť realizované len na základe zmeny zmluvy vo forme písomne uzatvoreného dodatku k zmluve, v opačnom prípade Objednávateľovi nevzniká povinnosť vykonané naviac práce zaplatiť. Dodatok k zmluve odsúhlasený oboma zmluvnými stranami bude podkladom pre zmenu celkovej ceny diela podľa tejto zmluvy v znení dodatkov a bude oprávňovať Zhotoviteľa k uplatňovaniu ceny za naviac práce vo faktúre v zmysle bodu 14.2.

**Článok XV.**

**Odstúpenie od zmluvy**

1. Ak sa porušenie povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 pracovných dní po tom, ako sa o porušení dozvedela.
2. Pre určenie lehoty uvedenej v bode 15.1 tohto čl. je rozhodujúci dátum dňa doručenia oznámenia.
3. Ak oprávnená strana oznámi druhej strane, že na splnení zmluvných povinností naďalej trvá, alebo ak nevyužije právo v lehote podľa bodu 15.1 tohto čl. od zmluvy odstúpiť, môže od zmluvy odstúpiť len spôsobom pre nepodstatné porušenie zmluvy v zmysle § 346 Obchodného zákonníka.
4. Ak oprávnená strana v lehote na odstúpenie od zmluvy podľa bodu 15.1 tohto čl. stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 15.1 tohto čl.
5. Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.
   1. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola do odstúpenia od zmluvy zrealizovaná.
   2. Vysporiadanie pohľadávok z titulu odstúpenia od zmluvy:
6. časť diela zhotovená do odstúpenia od zmluvy zostáva vlastníctvom Objednávateľa,

zmluvné strany sú povinné vzájomne vysporiadať svoje záväzky a pohľadávky.

**Článok XVI.**

Doručovanie a komunikácia zmluvných strán

16.1 Ak v tejto zmluve nie je ustanovené inak, akékoľvek oznámenia, súhlas, schválenia, rozhodnutia alebo plnenia vyžadované alebo predpokladané podľa tejto zmluvy, a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

Za Objednávateľa:

Ministerstvo financií SR

Štefanovičova 5, 817 82 Bratislava

Kontaktná osoba:

Tel: +421 2 5958

Email: @mfsr.sk

Za Zhotoviteľa:

Kontaktná osoba:

Tel:

Email:

16.2 Pokiaľ v tejto zmluve nie je dohodnuté inak, Akákoľvek písomnosť doručovaná v súvislosti s touto zmluvou sa považuje za doručenú druhej zmluvnej strane v prípade doručovania prostredníctvom:

a) elektronickej pošty (e-mail) dňom odoslania e-mailu z e-mailovej adresy odosielajúcej zmluvnej strany uvedenej v bode 1 tohto článku zmluvy na e-mailovú adresu prijímajúcej zmluvnej strany uvedenú v bode 1. zmluvy, pokiaľ odosielajúca strana vyžaduje potvrdenie o prijatí je povinná strana takéto potvrdenie odoslať;

b) pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

16.3 Každá komunikácia týkajúca sa platnosti alebo účinnosti tej zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

16.4 Kontaktné osoby zmluvných strán uvedené v záhlaví tejto zmluvy zodpovedajú za organizačné zabezpečenie realizácie tejto zmluvy a môžu za zmluvnú stranu realizovať všetky oznámenia, súhlasy, schválenia alebo rozhodnutia vyžadované alebo predpokladané podľa tejto zmluvy, s výnimkou úkonov podľa bodu 16.3 tohto článku zmluvy.

16.5 Každá zmluvná strana sa zaväzuje bezodkladne písomne oznámiť druhej zmluvnej strane zmenu platobných údajov uvedených v záhlaví tejto zmluvy, pričom zmenu je možné vykonať iba formou písomného dodatku.

**Článok XVII.**

**Protikorupčná doložka**

17.1 Pri plnení tejto zmluvy sa Zhotoviteľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov.

17.2 Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Objednávateľa, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.

17.3. Pokiaľ všeobecne záväzné právne predpisy neustanovujú inak, Zhotoviteľ sa zaväzuje bez zbytočného odkladu oznámiť primeranou formou zástupcovi Objednávateľa akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.

17.4 V prípade porušenia ktoréhokoľvek z vyššie uvedených ustanovení tohto článku zmluvy Zhotoviteľom je Objednávateľ oprávnený, aj bez predchádzajúceho upozornenia, odstúpiť od zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od zmluvy bez toho, aby Zhotoviteľovi vznikol akýkoľvek nárok zo zodpovednosti za odstúpenie Objednávateľa od zmluvy.

17.5 Zhotoviteľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Zhotoviteľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku zmluvy.

**Článok XVIII.**

**Záverečné ustanovenia**

1. Na vzťahy medzi zmluvnými stranami neupravené touto zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike.
2. Zmluvu je možné doplniť alebo zmeniť obojstranne odsúhlasenými očíslovanými dodatkami podpísanými oprávnenými zástupcami oboch zmluvných strán a len v súlade s podmienkami a obmedzeniami stanovenými zákonom o verejnom obstarávaní.
3. Práva a povinnosti zmluvných strán touto zmluvou výslovne neupravené sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky.
4. Podmienky tejto zmluvy, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
5. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou Slovenskej republiky a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
6. Obidve zmluvné strany vyhlasujú, že sa oboznámili s obsahom tejto zmluvy, že nebola dohodnutá v tiesni ani za inakšie nevýhodných podmienok a že ju uzavreli z vlastnej vôle, určite, vážne a zrozumiteľne.
7. Zmena identifikačných údajov spoločnosti zapisovaných do obchodného registra (napr. sídla, zástupcu), zmeny útvaru zodpovedného za uzatvorenie a plnenie zmluvy alebo zmena kontaktných osôb sa nebudú považovať za zmeny vyžadujúce si uzavretie dodatku k tejto zmluve. Zmluvná strana je povinná zmeny týchto údajov – v závislosti od okolností prípadu – oznámiť druhej zmluvnej strane bez zbytočného odkladu písomne. Najneskôr však 10 dní pred prijatím zmeny, alebo do 10 dní po vzniku účinnosti zmeny (registrácia).
8. Táto zmluva je vyhotovená v štyroch vyhotoveniach. Objednávateľ dostane dve vyhotovenia a Zhotoviteľ dve vyhotovenia.
9. Neoddeliteľnou súčasťou zmluvy sú:

Príloha č.1: Rozpočet stavby - nacenený výkaz výmer.

Príloha č. 2: Kritérium na hodnotenie ponúk

1. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

V ....................... dňa ................. V .................... dňa .................

Za Zhotoviteľa: Za Objednávateľa:

–––––––––––––––––––––––– –––––––––––––––––––––––––